**„Návrh“**

**ZMLUVA
O POSKYTNUTÍ SLUŽIEB**

uzavretá podľa § 269 ods. 2 Obchodného zákonníka v znení neskorších predpisov
(ďalej len „zmluva“)

**Článok 1.**

**Zmluvné strany**

**Objednávateľ:**

Názov organizácie: LDM Slovakia, s.r.o.

Sídlo organizácie: Vajanského 80, 98401 Lučenec, Slovenská republika

IČO: 46 817 875

DIČ: 2023594650

Banka: Tatra Banka, a.s.

Číslo účtu: SK2911000000002927881738

Zastúpenie: Mgr. Dávid Mucha

Tel.: +421911626328

Kontaktná osoba: Mgr. Dávid Mucha

e-mail.: obchod@ldmslovakia.sk

web: www.ldmslovakia.sk

 *(ďalej len „objednávateľ“)*

a

**Dodávateľ:**

Názov:

Sídlo:

Zastúpený:

IČO:

DIČ:

IČ DPH:

Bankové spojenie:

Číslo účtu:

tel.:

Fax:

e-mail zodpovednej kontaktnej osoby:....................

e-mail zástupcu zodpovednej kontaktnej osoby:.............

Zapísaný v Obchodnom registri ......

*(ďalej len „dodávateľ“)*

**Preambula**

Východiskovým podkladom na uzatvorenie tejto zmluvy č. ............../2020 na dodanie predmetu zmluvy: Logický celok č.1 - Poradenské služby a realizácia verejného obstarávania pre projekt, Výzva: **Prioritná os 3 (PO3): Mobilizácia kreatívneho potenciálu v regiónoch, kód výzvy IROP-PO3-SC31-2016-5, a** Logický celok č.2 - Riadenie projektu, ktorý je zameraný na podporu netechnologických inovácií pre rozvoj kreatívneho talentu, Výzva: **Prioritná os 3 (PO3): Mobilizácia kreatívneho potenciálu v regiónoch, kód výzvy IROP-PO3-SC31-2016-5, ITMS projektu**: **NFP302031G589** (ďalej „zmluva“) je ponuka úspešného uchádzača, predložená verejnému obstarávateľovi vo verejnom obstarávaní podľa podmienok a opisu predmetu zákazky a požiadaviek na predmet zákazky, uvedených vo výzve na súťaž s predmetom **„**Logický celok č.1 - Poradenské služby a realizácia verejného obstarávania pre projekt, Výzva: **Prioritná os 3 (PO3): Mobilizácia kreatívneho potenciálu v regiónoch, kód výzvy IROP-PO3-SC31-2016-5, a** Logický celok č.2 - Riadenie projektu, ktorý je zameraný na podporu netechnologických inovácií pre rozvoj kreatívneho talentu, Výzva: **Prioritná os 3 (PO3): Mobilizácia kreatívneho potenciálu v regiónoch, kód výzvy IROP-PO3-SC31-2016-5, ITMS projektu**: **NFP302031G589“** zadávanej postupom podľa § 117 zák. č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“ alebo „ZVO“).

Predmet zákazky bude financovaný z Operačného programu: Integrovaný regionálny operačný program, Prioritná os: 3. Mobilizácia kreatívneho potenciálu v regiónoch, Konkrétny cieľ: 3.1 Stimulovanie podpory udržateľnej zamestnanosti a tvorby pracovných miest v kultúrnom a kreatívnom priemysle prostredníctvom vytvorenia priaznivého prostredia pre rozvoj kreatívneho talentu, netechnologických inovácií, Kód výzvy: **IROP-PO3-SC31-2016-5**.

Zdroj financovania NFP: Európsky fond regionálneho rozvoja a štátny rozpočet; výška príspevku (intenzita pomoci): z celkových oprávnených výdavkov projektu je 95 % (NFP), výška spolufinancovania zo zdrojov verejného obstarávateľa je 5 %. Názov projektu: **Kreatívna práca s kovom**, ITMS projektu: **NFP302031G589**.

Dodávateľ sa zaväzuje strpieť výkon kontroly/auditu súvisiaceho s dodávkou tovaru kedykoľvek počas platnosti a účinnosti príslušnej zmluvy o poskytnutí nenávratného finančného príspevku uzavretej objednávateľom ako prijímateľom nenávratného finančného príspevku za účelom financovania predmetných služieb, a to zo strany oprávnených osôb na výkon kontroly/auditu v zmysle príslušných právnych predpisov SR a EÚ, najmä zákona č. 528/2008 Z. z. o pomoci a podpore poskytovanej z fondov Európskej únie v znení neskorších predpisov a zákona č. 357/2015 Z .z. o finančnej kontrole a audite a o zmene a doplnení niektorých zákonov a príslušnej Zmluvy o nenávratnom finančnom príspevku a jej príloh vrátane Všeobecných zmluvných podmienok pre také zmluvy a poskytnúť týmto orgánom riadne a včas všetku potrebnú súčinnosť. Porušenie tejto povinnosti dodávateľa je podstatným porušením zmluvy, ktoré oprávňuje objednávateľa od zmluvy odstúpiť.

Uzatvorenie/Realizácia zmluvy s úspešným uchádzačom podlieha predchádzajúcemu schváleniu dokumentácie z verejného obstarávania Riadiacim orgánom/Sprostredkovateľským orgánom. Po schválení dokumentácie z verejného obstarávania Riadiacim orgánom/Sprostredkovateľským orgánom sa bude postupovať v súlade s ustanoveniami zmluvy. Ak Riadiaci orgán/Sprostredkovateľský neschváli dokumentáciu z verejného obstarávania, verejný obstarávateľ si vyhradzuje právo nepristúpiť k podpisu zmluvy resp. odstúpiť od zmluvy a to bez finančných nárokov všetkých strán a ďalej postupovať v súlade s pokynmi Riadiaceho orgánu/Sprostredkovateľského orgánu a so zákonom o verejnom obstarávaní.

**Článok 2.**

**Predmet zmluvy**

* 1. Predmetom zmluvy je poskytnutie nasledovných služieb:

**Logický celok č.1**

Predmetom zákazky je poskytovanie špecifických služieb v oblasti zabezpečenia procesu verejného obstarávania v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej iba „zákon o verejnom obstarávaní“), na základe presných inštrukcií a potrieb zadávateľa v uvedenej oblasti poskytovania služieb. Rovnako je potrebné dodržať požiadavky príručky k verejnému obstarávaniu – decentralizovaná pomoc. Realizácia obstarávania bude realizovaná pre potreby žiadosti o nenávratnú finančnú pomoc v rámci spomínanej výzvy IROP-PO3-SC31-2016-5“.

**Logický celok č.2**

Predmetom zákazky sú služby riadenia projektu, ktoré budú pozostávať z procesov inicializácie, plánovania, realizácie, monitoringu a controllingu a uzavretia projektu v zmysle požiadaviek výzvy **Prioritná os 3 (PO3): Mobilizácia kreatívneho potenciálu v regiónoch, kód výzvy IROP-PO3-SC31-2016-5** a jej príručiek. Ďalšie činnosti na projekte

* Vypracovanie žiadosti o platbu
* Kontrola dokladov
* Monitorovacie správy
* Komunikácia s RO resp. SO
* Kontrola dodržiavania harmonogramu
* Žiadosti o zmenu, ak nastanú
* Ďalšie administratívne úkony

Realizácia bude prebiehať v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej iba „zákon o verejnom obstarávaní“) a **PRÍRUČKY K PROCESU VEREJNÉHO OBSTARÁVANIA** [**– Príručka k procesu verejného obstarávania zadávanie zákaziek od 18.04.2016, IROP, Prioritná os 1, 2, 3, 4, 5, verzia 3.0, platná od 1.4. 2019**](http://www.op-kzp.sk/wp-content/uploads/2018/02/Prirucka-k-procesu-VO_verzia-5.0.pdf).

* 1. Dodávateľ sa zaväzuje, že predmet zmluvy dodá v celom rozsahu predmetu tejto zmluvy a za podmienok stanovených v tejto zmluve.
	2. Objednávateľ sa zaväzuje zaplatiť za riadne dodaný predmet tejto zmluvy dohodnutú cenu podľa Čl. 4 tejto zmluvy.
	3. Objednávateľ je povinný poskytnúť dodávateľovi súčinnosť pri poskytnutí služieb a to najmä doložením podkladov a poskytnutím potrebných informácií, ktoré budú dodávateľom požadované počas realizácie služieb.

**Článok 3**

**Miesto a doba  dodania**

* 1. Miestom plnenia predmetu tejto zmluvy je sídlo objednávateľa: Hodonínska 1817/17, 04011 Košice, Slovenská republika.
	2. Dodávateľ sa zaväzuje objednávateľovi poskytnúť služby v zmysle predmetu tejto zmluvy v lehote najneskôr do: 9 mesiacov pre logický celok č. 1a do 12 mesiacov pre logický celok č. 2odo dňa nadobudnutia účinnosti tejto zmluvy.
	3. Dodávateľ odovzdá objednávateľovi v písomnej a elektronickej forme všetky relevantné **dokumenty pre potreby projektu**.
	4. Objednávateľ prevezme od dodávateľa plnenie podľa tejto zmluvy na základe písomného preberacieho protokolu v mieste plnenia, ktorý podpíše dodávateľ a objednávateľ.

**Článok 4.**

**Kúpna cena**

* 1. Cena predmetu zmluvy je stanovená podľa § 3 zákona NR SR č. 18/1996 Z. z. o cenách v znení neskorších predpisov ako cena maximálna a konečná počas platnosti zmluvy (*resp. podľa predpisu platného v krajine sídla úspešného uchádzača)*. Cena predmetu zmluvy je nasledovná: ***(doplní uchádzač podľa návrhu uchádzača na plnenie)*:**

Logický celok č.1

Poradenské služby a realizácia verejného obstarávania pre projekt, Výzva: **Prioritná os 3 (PO3): Mobilizácia kreatívneho potenciálu v regiónoch, kód výzvy IROP-PO3-SC31-2016-5**:

* Celková cena v EUR bez DPH za kompletnú dodávku služieb: .......................
* Sadzba DPH v %: .......................
* Výška DPH v EUR: ........................
* Celková cena v EUR s DPH za kompletnú dodávku služieb: ........................
* Celková cena v EUR s DPH (slovom): ........................

Logický celok č.2

Riadenie projektu, ktorý je zameraný na podporu netechnologických inovácií pre rozvoj kreatívneho talentu, Výzva: **Prioritná os 3 (PO3): Mobilizácia kreatívneho potenciálu v regiónoch, kód výzvy IROP-PO3-SC31-2016-5**:

* Celková cena v EUR bez DPH za kompletnú dodávku služieb: .......................
* Sadzba DPH v %: .......................
* Výška DPH v EUR: ........................
* Celková cena v EUR s DPH za kompletnú dodávku služieb: ........................
* Celková cena v EUR s DPH (slovom): ........................

* 1. Cena predmetu zmluvy zahŕňa všetky náklady dodávateľa potrebné k dodaniu predmetu/služieb tejto zmluvy, vrátane služieb s tým súvisiacich tak, aby bola zabezpečená bezproblémová realizácia predmetu zmluvy.
	2. DPH bude účtovaná/uplatnená v aktuálnej sadzbe podľa príslušných právnych predpisov platných v čase fakturácie.
	3. Úprava ceny je možná len na základe písomnej dohody zmluvných strán, a to v dôsledku
	legislatívnych zmien, ktoré majú dopad na tvorbu ceny. Prípadná zmena ceny musí byť
	doložená v časovej súvislosti s vykonanou legislatívnou zmenou.

**Článok 5**

**Platobné podmienky**

* 1. Predmet zmluvy bude financovaný formou bezhotovostného platobného styku, bez poskytnutia preddavku, na základe protokolárneho odovzdania a prevzatia predmetu zmluvy, zodpovednými zástupcami zmluvných strán. Prvá faktúra môže byť vystavená po realizácii minimálne 50% predmetu zákazky pri každom logickom celku. Dohodnutú cenu v EUR za predmet zmluvy objednávateľ uhradí na základe predložení faktúry, s lehotou splatnosti do 14 kalendárnych dní odo dňa doručenia objednávateľovi. Platobná povinnosť objednávateľa sa považuje za splnenú v deň, keď bude z jeho bankového účtu poukázaná príslušná platba na účet dodávateľa.
	2. Faktúra musí obsahovať náležitosti v zmysle ustanovení § 3a ods. 1 zákona č. 513/1991 Zb. Obchodného zákonníka v znení neskorších predpisov a v súlade so zákonom č. 222/2004 Z. z. o DPH v znení neskorších predpisov. Neoddeliteľnou súčasťou faktúry bude odovzdávajúci a preberací protokol potvrdený oprávneným zástupcom dodávateľa a oprávneným zástupcom objednávateľa, ktorí svojím podpisom potvrdia odovzdanie a prevzatie predmetu zmluvy. Na faktúre musia byť uvedené:

|  |  |
| --- | --- |
| **Názov projektu** | **Kreatívna práca s kovom** |
| Číslo ITMS2014+ | **NFP302031G589** |
| Operačný program | **IROP-PO3-SC31-2016-5** |

* 1. V prípade, že faktúra nebude obsahovať požadované náležitosti v súlade so zákonom č. 513/1991 Zb. a so zákonom č. 222/2004 Z. z., objednávateľ má právo vrátiť ju dodávateľovi v lehote splatnosti na doplnenie a prepracovanie. V takomto prípade sa preruší lehota splatnosti a nová lehota splatnosti pre objednávateľa začne plynúť doručením opravenej resp. novej faktúry.
	2. Ak má dodávateľ sídlo v inom členskom štáte Európskej únie, mimo územia Slovenskej republiky, faktúru vystaví v súlade s príslušnými predpismi záväznými v krajine sídla. Verejný obstarávateľ nie je platiteľom DPH podľa zákona č. 222/2004 Z. z. o DPH v znení neskorších predpisov.

**Článok 6.**

**Komunikácia**

* 1. Objednávateľ pri komunikácii v súvislosti s realizáciou služieb môže využiť nasledujúce kontaktné údaje dodávateľa: tel.: .............................email: ............................ Dodávateľ pri komunikácii môže využiť nasledujúce kontaktné údaje Objednávateľa: tel.: +421911626328, email: obchod@ldmslovakia.sk

* 1. Dodávateľ sa zaväzuje vykonať predmet zmluvy s odbornou starostlivosťou. Zodpovednosť za zabezpečenie služieb vyplývajúcich z tejto zmluvy nesie v plnom rozsahu dodávateľ.
	2. Dodávateľ sa zaväzuje nevyužiť ani nesprístupniť tretím osobám žiadne skutočnosti, informácie, poznatky, podklady alebo iné záležitosti, o ktorých ho informovali, alebo ktoré sa mu dostali do pozornosti pri plnení zmluvy, a ani akékoľvek výsledky, ktoré by z toho vyplynuli. Týmto ustanovením bude viazaný aj po skončení platnosti zmluvy. Toto ustanovenie sa nevzťahuje na informácie, ktoré sú verejne dostupné.
	3. Objednávateľ zverejní túto zmluvu, jej dodatky a faktúry súvisiace so zmluvou na webovej stránke objednávateľa.
	4. Objednávateľ a dodávateľ sa navzájom zaväzujú písomne oznámiť druhej zmluvnej strane všetky zmeny týkajúce sa údajov zmluvných strán, uvedených v záhlaví tejto zmluvy.

**Článok 7.**

**Sankcie**

* 1. Pre prípad omeškania s plnením tejto zmluvy sa zmluvné strany dohodli na nasledovných sankciách:
	a) Za omeškanie objednávateľa so zaplatením faktúry má dodávateľ právo požadovať zaplatenie úroku z omeškania vo výške 0,02% z nezaplatenej splatnej sumy za každý aj začatý deň omeškania,
	b) Za omeškanie dodávateľa s plnením predmetu zmluvy má objednávateľ právo požadovať zaplatenie zmluvnej pokuty vo výške 0,02% zo zmluvnej ceny za každý aj začatý deň omeškania.
	2. Pre prípad zistených nedostatkov pri odovzdávaní a preberaní sa aplikuje zádržné vo výške 10 % až do času odstránenia nedostatkov.

**Článok 8.**

**Záverečné ustanovenia**

1. Pokiaľ v tejto zmluve nebolo dohodnuté niečo iné, vzájomné vzťahy zmluvných strán sa riadia ustanoveniami Obchodného zákonníka a subsidiárne ustanoveniami Občianskeho zákonníka, ustanoveniami zákona o verejnom obstarávaní a ostatnými všeobecne záväznými právnymi predpismi.
2. Zmeny a doplnky tejto zmluvy je možné robiť len písomnými dodatkami podpísaný­mi oprávnenými zástupcami oboch zmluvných strán, tak aby boli tieto dodatky prijaté  v súlade s príslušnými ustanoveniami zákona o verejnom obstarávaní (napr. § 18 ZVO). Dodatky budú očíslované podľa poradia.
3. K návrhom dodatkov k tejto zmluve sa zmluvné strany zaväzujú vyjadriť písomne v lehote do 10 dní od doručenia návrhu dodatku druhej strane.
4. Dodávateľ nesmie bez predchádzajúceho písomného súhlasu objednávateľa previesť záväzky zo zmluvy na tretiu osobu.
5. Dodávateľ sa zaväzuje, že bez predchádzajúceho písomného súhlasu objednávateľa neprevedie na inú osobu akékoľvek pohľadávky, ktoré mu vzniknú podľa tejto zmluvy.
6. Akékoľvek písomnosti podľa tejto zmluvy sa doručujú na adresu tej ktorej zmluvnej strane, uvedenej pri označení zmluvných strán v čl. 1 tejto zmluvy, pokiaľ nie je zmena adresy písomne oznámená formou doručenky druhej zmluvnej strane.
7. Zmluva je vyhotovená v dvoch rovnopisoch s platnosťou originálu, dva rovnopisy pre objednávateľa a dva rovnopisy pre dodávateľa.
8. Zmluva sa uzatvára na dobu realizácie predmetu tejto zmluvy a nadobúda platnosť dňom jej podpísania zmluvnými stranami a účinnosť dňom nasledujúcim po dni zverejnenia na webovom sídle objednávateľa.
9. Zmluvné strany vyhlasujú, že si túto zmluvu prečítali, jej obsahu a právnym účinkom z nej vyplývajúcim porozumeli. Táto zmluva nebola podpísaná v tiesni ani za nápadne nevýhodných podmienok a na znak súhlasu s jej obsahom túto vlastnoručne podpisujú.

V Lučenci, dňa .................... V ..................., dňa ....................

 Za objednávateľa: Za dodávateľa:

 Mgr. Dávid Mucha, konateľ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 objednávateľ dodávateľ

 titl., meno, priezvisko, funkcia titl., meno, priezvisko, funkcia